
 కనుక ఆవేశం నిజాయితీతోపాటు సమస్యపట్ల పూర్తి అవగాహన వుండాలి. ఆ అవగాహన వెనుక లౌక్యం వుండాలి వస్తాను. "మరి" రెసిడెంట్ ఎడిటర్ ఉద్భోధచేసి తనగదిలోకి వెళ్ళిపోయాడు.

 ఆమెకు ఉక్రోషంగా ఉంది. సుందరమ్మ అవినీతి పనుల్ని మోసాల్ని చీల్చి చెండాడాలనుకుంటే అనుకోకుండా కధ హఠాత్తుగా మలుపు తిరిగింది. చందాదారుల మొత్తాన్ని సవ్యంగా తిరిగి చెల్లించినా ఆమె వెనుక ఏదో గూడుపుఠాని ఉంది. 

 ఆమెకు భుజంకాసే ఘరానా వ్యక్తులు ఎవరో ఉన్నారు. వాళ్ళను బయటకులాగందే తను నిద్రపోగూడదు.

 ఆ సందర్భంలో ఎదురయ్యే ప్రమాదాల్ని ఎదుర్కొనేందుకు తనను రక్షించిన యువకుడి సహకారం తీసుకోవాలి. ఓ నిశ్చయానికొచ్చి అప్పుడు స్థిమితముగా సర్దుకు కూర్చుని న్యూస్ వ్రాయడం మొదలుపెట్టింది.


  o o o


 సర్కిల్ టీ బంక్ దగ్గరకొచ్చేసరికి టైమ్ సరిగ్గా 7-30 అయింది. బంక్ లోపల వున్న బల్లలవేపు చూశాడు. ఐదారుగురు కస్టమర్స్ టిఫిన్ చేస్తూ కనిపించారు.

 అందులో ఉదయ్ లేడు.

 "చిన్న గొడవలో రౌడీల్ని చితకబాదిన కుర్రాడు రాత్రివచ్చాడా" సర్కిల్ బంక్ యజమానికి అనుమానం రాకుండా అడిగాడు.

 "వచ్చాడు బాబు రాత్రి పొద్దుబోయేముందు వచ్చి ఇక్కడే బల్లమీద తొంగున్నాడు. మరలా ఉదయమేలేచి ఒక బన్ తిని, టీ త్రాగేసి వెళ్ళిపోయాడు.

 ఆలస్యంగా వచ్చి తను చేసిన పొరపాటుకు బాధపడ్డాడో క్షణం సర్కిల్, 

 తప్పదు....సుదీర్ఘ నిరీక్షణ తప్పదనుకుని అక్కడే ఓ బల్లమీద సెటిలయిపోయాడు సర్కిల్.

 క్షణాలు....నిమిషాలు....గంటలు....గడిచిపోతున్నాయి. ఆ నిరీక్షణ సర్కిల్ కి విసుగనిపించలేదు. అది అతనికి వృత్తిరీత్యా ఏర్పడిన అలవాటు.

 మధ్యాహ్నం ఒకటి కావడానికి మరి అయిదు నిమిషాలుందనగా చెమటలు కక్కుతూ వచ్చాడు ఉదయ్.

 అతని కళ్ళలో లీలగా నిరాశా, నిస్పృహలు స్పష్టమవుతున్నాయి. ముఖం సీరియస్ గా వుంది. ఉదయ్ వస్తూనే ఓ టేబిల్ మీద వున్న నీళ్ళ గ్లాసును తీసుకుని ఆర్తిగా మొఖంమీద చల్లుకున్నాడు. మరోగ్లాసు నీళ్ళు తీసుకుని గడగడ తాగేసి ఒకింత రిలాక్స్ అయ్యాడు. 

 సర్కిల్ మౌనంగా వచ్చి ఉదయ్ ముందున్న టేబిల్ కి ఇటువేపు కూర్చున్నాడు.

 "ఉదయ్!" సర్కిల్ పిలుపుకు ఉదయ్ తలెత్తి పెద్దగా ఆశ్చర్యపోలేదు. ఉదయ్ నువ్వేనని తనని అతని పేరుపెట్టి పిలవగానే ఆశ్చర్యపోతాడనుకున్న ఉదయ్ మామూలుగా తనకేసి చూట్టం సర్కిల్ కి ఆశ్చర్యంగా వుంది. అప్పుడనుకున్నాడు సర్కిల్....ఉదయ్ లోతయిన మనసున్నవాడని.

 "చెప్పానుకదా? మంచికోసమే అని రుజువు చేయగలిగితే కిరాయి తీసుకుని పని పూర్తిచేస్తాను" అని సర్కిల్ కేసి చూస్తూ "ఓ ప్లేట్ మీల్స్ పంపు జవహర్ భాయి" అన్నాడు బంక్ యజమానివేపు చూపులు మరల్చి.

 ఆకలి మీదున్నట్లున్నాడు. అది తీర్చుకునేవరకు ఆగటం మంచిదనుకున్నాడు సర్కిల్. అరగంటవరకు మౌనంగా వుండిపోయాడు.

 "మంచి పనికి అని రుజువుచేయడం యిప్పుడిప్పుడే వీలుపడదు. ఒకటి మాత్రం ఖచ్చితంగా చెప్పగలను. ఈ ప్రాంతాన్ని తన సొంతరాజ్యంగా చేసుకు బ్రతుకుతున్న యిద్దరు ఘరానా వ్యక్తుల ఆట కట్టించటానికే మా యుగంధర్ సాబ్ వస్తున్నట్లు చెప్పగలను."

 ఉదయ్ మౌనంగా విన్నాడు.

 "నాకు తెలుసు నువ్విప్పుడు మీ అమ్మా, అక్కలకోసం అన్వేషణ సాగిస్తున్నావ్"

 ఉదయ్ చటుక్కున తలెత్తి సర్కిల్ వేపు చూశాడు ఆ కళ్ళలో ఆశ్చర్యం స్పష్టంగా తొంగిచూసింది.

 "యస్! ఇంత పెద్ద మహానగరంలో వాడి జాడ నీకంత తేలిగ్గా దొరకదు.

 సినిమా కాదుగా విడిపోయిన పాతకసంవత్సరాలకయినా చూసి చూడగానే గుర్తుపట్టడానికి, గుడిగంటలు మ్రోగడానికి.

 ఇది జీవితం....నువ్వు వారిని గుర్తుపట్టగలిగినా పన్నెండు సంవత్సరాల కఠోర జైలుజీవితం భౌతికంగా నీలో చాలా మార్పులు తీసుకొచ్చి వుంటుంది.

 kanuka aavesam nijaayitiitopaatu samasyapatla puurti avagaahana vundaali. aa avagaahana venuka loukyam vundaali vastaanu. "mari" resident editer udbhodhachesi tanagadiloki vellipoyaadu.

 aameku ukroshamgaa undi. sundaramma avineeti panulni mosalni cheelchi chendadalanukunte anukokunda kadha hataattugaa malupu tirigindi. chandaadaarula mottaanni savyamgaa tirigi chellinchinaa aame venuka edho guuduputaani undi. 

 aameku bhujankase gharana vyaktulu evaro unnaaru. vaallanu bayatakulagande tanu nidrapogudadu.

 aa sandarbhamlo edurayye pramaadaalni edurkonenduku tananu rakshinchina yuvakudi sahakaaram teesukovali. oo nischayaanikochi appudu sthimitamugaa sarduku kuurchuni neus vraayadam modalupettindi.


  o o o


 sarkil t bunk daggarakochesariki time sarigga 7-30 ayindi. bunk lopala vunna ballalavepu chushadu. aidaruguru customers tiffin chestu kanipinchaaru.

 andulo uday ledu.

 "chinna godavalo roudiilni chitakabaadina kurradu ratrivachada" sarkil bunk yajamaniki anumanam rakunda adigaadu.

 "vachaadu baabu raatri podduboyemundu vachi ikkade ballameeda tongunnadu. marala udayamelechi oka bun tini, t tragesi vellipoyaadu.

 aalasyamgaa vachi tanu chesina porapaatuku badhapaddado kshanam sarkil, 

 tappadu....sudeergha nireekshana tappadanukuni akkade oo ballameeda setilayipoyaadu sarkil.

 kshanaalu....nimishaalu....gantalu....gadichipotunnayi. aa nireekshana sarkil ki visuganipinchaledu. adhi ataniki vruttireetyaa erpadina alavaatu.

 madhyaahnam okati kaavadaaniki mari ayidu nimishaalundanagaa chematalu kakkutuu vachaadu uday.

 athani kallalo leelagaa nirasa, nispruhalu spashtamavutunnaayi. mukham seerius gaa vundi. uday vastune oo tabil meeda vunna neella glaasunu teesukuni aartigaa mokhammeeda challukunnadu. maroglasu neellu teesukuni gadagada tagesi okinta relax ayyadu. 

 sarkil mounamgaa vachi uday mundunna tabil ki ituvepu kuurchunnaadu.

 "uday!" sarkil pilupuku uday taletti peddagaa aascharyapoledu. uday nuvvenani tanani athani perupetti pilavagaane aascharyapotaadanukunna uday maamuulugaa tanakesi chuuttam sarkil ki aascharyamgaa vundi. appudanukunnadu sarkil....uday lotayina manasunnavaadani.

 "cheppanukada? manchikosame ani rujuvu cheyagaligithe kirai teesukuni pani puurticheestaanu" ani sarkil kesi chustuu "oo plate meels pampu jawahar bhaayi" annadu bunk yajamaanivepu chuupulu maralchi.

 aakali meedunnatlunnadu. adhi teerchukunevaraku aagatam manchidanukunnadu sarkil. aragantavaraku mounamgaa vundipoyaadu.

 "manchi paniki ani rujuvucheyadam yippudippude veelupadadu. okati maatram khachitamgaa cheppagalanu. ee praantaanni tana sontaraajyamgaa chesuku bratukutunna yiddaru gharana vyaktula aata kattinchataanike maa yugandhar sab vastunnatlu cheppagalanu."

 uday mounamgaa vinnadu.

 "naaku telusu nuvvippudu mee amma, akkalakosam anveshana saagistunnav"

 uday chatukkuna taletti sarkil vepu chushadu aa kallalo aascharyam spashtamgaa tongichusindi.

 "yas! inta pedda mahaanagaramlo vaadi jaada neekanta teliggaa dorakadu.

 sinima kaadugaa vidipoyina paatakasamvatsaraalakayina chusi chudagaane gurthupattadaaniki, gudigantalu mrogadaaniki.

 idhi jeevitam....nuvvu vaarini gurthupattagaliginaa pannendu samvatsaraala kathora jailujeevitam bhoutikamgaa neelo chala maarpulu teesukochi vuntundi.